SL
L 118/50
Uradni list Evropske unije
4.5.2023
PRILOGA II
Priloga II (del ATCO.AR) k Uredbi (EU) 2015/340 se spremeni: 1.
točka ATCO.AR.A.005 se nadomesti z naslednjim: „ATCO.AR.A.005 Osebje (a) Pristojni organi pripravijo in vsaki dve leti dopolnijo oceno človeških virov, ki je potrebna za izvajanje njihovih nalog nadzora, na podlagi analize procesov, ki jih zahteva ta uredba.
(b) Osebje, ki mu pristojni organ dovoli izvajanje nalog certificiranja ali nadzora ali oboje, se pooblasti za izvajanje najmanj naslednjih nalog: (1) pregled dokumentacije, vključno z licencami, certifikati, evidencami, podatki, postopki in vsem drugim gradivom, potrebnim za opravljanje zahtevanih nalog; (2) pridobitev kopij ali izpiskov iz takšne evidence, podatkov, postopkov in drugega gradiva; (3) prošnje za obrazložitve; (4) vstop v ustrezne prostore in območja delovanja; (5) izvajanje revizij in inšpekcijskih pregledov, vključno z nenapovedanimi inšpekcijskimi pregledi; (6) po potrebi sprejemanje ali uvajanje izvršilnih ukrepov.“;
2.
točka ATCO.AR.A.010 se nadomesti z naslednjim: „ATCO.AR.A.010 Naloge pristojnih organov Naloge pristojnih organov vključujejo: (a) izdajo, začasen odvzem in preklic licenc, ratingov, pooblastil in zdravniških spričeval; (b) izdajo začasnih pooblastil OJTI v skladu s točko ATCO.C.025; (c) izdajo začasnih pooblastil za ocenjevalce v skladu s točko ATCO.C.065; (d) podaljšanje veljavnosti in obnovo pooblastil; (e) podaljšanje veljavnosti, obnovo in omejitev zdravniških spričeval po napotitvi s strani zdravnikov za letalsko osebje (AME) ali zdravstvenih centrov za letalsko osebje (AeMC); (f)
izdajo, podaljšanje veljavnosti, obnovo, začasen odvzem, preklic, omejitev in spremembo certifikatov zdravnikov za letalsko osebje;
(g) izdajo, začasen odvzem, preklic in omejitev certifikatov organizacij za usposabljanje in certifikatov zdravstvenih centrov za letalsko osebje; (h) odobritev tečajev usposabljanja, načrtov usposabljanja in shem usposobljenosti v enoti ter metod ocenjevanja; (i)
odobritev metod ocenjevanja za dokaz znanja jezika in opredelitev zahtev za organe za ocenjevanje znanja jezikov v skladu s točko ATCO.B.040;
(j)
odobritev potrebe po napredni stopnji (peti stopnji) znanja jezika v skladu s točko ATCO.B.030(d);
(k) nadzor organizacij za usposabljanje, vključno s tečaji in načrti za usposabljanje; (l)
odobritev in nadzor shem usposobljenosti v enoti;
(m) vzpostavitev ustreznih pritožbenih postopkov in mehanizmov obveščanja; (n) olajšanje priznavanja in zamenjave licenc, vključno s prenosom evidenc kontrolorjev zračnega prometa in vračilom stare licence pristojnemu organu, ki jo je izdal, v skladu s točko ATCO.AR.D.003; (o) olajšanje priznavanja certifikatov organizacij za usposabljanje in odobritev tečajev ter odobritev metod ocenjevanja za dokaz znanja jezika.“;